**Hrvatski savez pedagoga tehničke kulture**

**Dalmatinska 12**

**10 000 Zagreb**

**Dana, 20. lipnja.2018.**

**- Hrvatska zajednica tehničke kulture**

**Predmet: XVIII. ljetna škola pedagoga tehničke kulture**

Hrvatski savez pedagoga tehničke kulture u suradnji s Hrvatskom zajednicom tehničke kulture organizira XVIII. ljetnu školu pedagoga tehničke kulture.

Molimo sve članice Saveza a to su one koje su uredno za ovu godinu uplatile članarinu da obavijeste svoje članove i omoguće im sudjelovanje na XVIII. ljetnoj školi pedagoga tehničke kulture od 17. - 23. 08. 2018. u Nacionalnom centru tehničke kulture u Kraljevici.

Jedna od zadaća Saveza je stručno usavršavanje članova s ciljem promicanja obrazovnih i pedagoških djelatnosti u širenju tehničkih i tehnoloških znanja i vještina.

Suvremeni nastavni sustavi i strategije temelje se na projektnoj, problemskoj i istraživačkoj nastavi. Projektna, problemska i istraživačka nastava učeniku daje priliku za učenje s razumijevanjem, odnosno učenicima omogućuje aktivno sudjelovanje u procesu učenja. Sva tri sustava zasnovana su na strategiji aktivnog učenja.

Projektna nastava daje naglasak na uradak (proizvod), problemska nastava usredotočena je na rješavanje (tehničkih, životnih) problema, a temelj istraživačke nastave je pronalaženje i sistematiziranje informacija (u kontekstu ishoda učenja). Stoga se ova škola provodi kroz projektni zadatak. Projektnim zadatkom izrada modela „Upravljanog raskrižja“ obuhvaćena su područje modelarstva, maketarstva, elektrotehnike, elektronike, upravljačke tehnike (automatike) tehničkog crtanja na računalu te 3D ispis potrebnih dijelova za projektni zadatak.

Svaki polaznik će kroz četrdeset sati nastave izraditi model „Upravljanog raskrižja“ koji će mu u konačnici poslužiti kao učilo ili nastavno sredstvo za rad. Učitelj koji ima prometnu kulturu kao izvannastavnu aktivnost učilo bi moglo biti od velike koristi.

Polaznicima ljetne škole bit će omogućene i slijedeće aktivnosti:

* Pomoć pripravnicima - ako bude zainteresiranih za polaganje stručnog ispita organizirat će se konzultacije (metodički praktikum nastave Tehničke kulture)
* Pomoć zainteresiranim voditeljima sekcija i klubova mladih tehničara u udrugama pri izradi planova i razradi operativnih programa.

Prijavu treba izvršiti popunjavanjem prijavnice.

Broj polaznika je ograničen. (predviđeno 24 do 28 polaznika)

Prijavnica će biti dostupna na stranicama Hrvatske zajednice tehničke kulture: www.hztk.hr

Prijavnicu je potrebno dostaviti do 15. srpnja 2018. godine na adresu elektroničke pošte:

[hsptk.ured@gmail.com](mailto:hsptk.ured@gmail.com)

**Svaka članica Saveza može prijaviti** **jednog polaznika XVIII. ljetne škole bez plaćanja kotizacije** a osiguran je smještaj i sav potreban pribor i materijal.

**Kotizacija za** **svakog slijedećeg polaznika XVIII. ljetne škole iznosi 1.500,00 kn** u punom trajanju i obuhvaća smještaj i sav potreban pribor i materijal.

**Polaznik kojeg prijavi članica Saveza** a stanuje ili boravi u blizini Kraljevice i ne mora koristiti usluge hotela kotizacija je 0,00 kn.

**Prednost prilikom prijavljivanja** daje se članovima naših Društava ili Udruga koje su članice Hrvatskog saveza pedagoga tehničke kulture. Preporuča se prijava preko Društva ili Udruge. Iznimno preko škole ili samostalno uz plaćanje kotizacije i ako bude slobodnih mjesta.

Troškove dolaska u Kraljevicu na XVIII. ljetnu školu polaznici snose sami ili im te troškove osigurava društvo, udruga ili škola koja ih šalje.

Kotizacija se uplaćuje najkasnije do 15. kolovoza 2018. na žiro račun:

**HR87 2360 0001 1017 14910,**

**Hrvatski savez pedagoga tehničke kulture,**

**Dalmatinska 12,**

**10 000 Zagreb,**

**s naznakom: „XVIII. ljetna škola pedagoga tehničke kulture“.**

Smještaj polaznika osigurava Hrvatski savez pedagoga tehničke kulture u dvokrevetnim sobama u Hotelu Kraljevica.

Voditelji radionica XVIII. ljetne škole pedagoga tehničke kulture su: Leon Zakanji, prof. , Dragan Vlajinić, mag.educ. i mr.sc. Darko Suman.

Dodatne informacije bit će dostupne na www.hztk.hr, a možete ih dobiti i od;

Tajnik HSPTK Ivan Rajsz, [hsptk.ured@gmail.com](mailto:hsptk.ured@gmail.com) mbt: 099 864 7331

Predsjednik HSPTK Mato Šimunović, [hsptk.ured@gmail.com](mailto:hsptk.ured@gmail.com) mbt: 091/488-2367

Tajnik Predsjednik

Ivan Rajsz Mato Šimunović